***APSTIPRINĀTI***

ar SIA “LDZ ritošā sastāva serviss”

valdes priekšsēdētājas A. Sīviņas

2023.gada 18.maija

rīkojumu Nr.RSS-1.4. / 71-2023

**METĀLLŪŽŅU PĀRDOŠANAS ATKLĀTĀS**

**IZSOLES NOTEIKUMI**

*Identifikācijas numurs RSS-2023/3*

1. ***IZSOLES VISPĀRĪGIE NOTEIKUMI***
   1. Izsoles noteikumi (turpmāk - Noteikumi) nosaka kārtību, kādā tiek organizēta Sabiedrības ar ierobežotu atbildību “LDZ ritošā sastāva serviss” (turpmāk – Sabiedrība) komercdarbībā izmantošanai nederīgu melnā metāla/ krāsainā metāla/ dārgmetāla lūžņu (turpmāk – Prece) izsole.
   2. Izsole tiek organizēta saskaņā ar Sabiedrības iekšējiem normatīvajiem aktiem.
   3. Izsoles rezultātus ar rīkojumu apstiprina Sabiedrības valdes priekšsēdētājs/valdes loceklis.
   4. Izsolē var piedalīties personas, kuras Noteikumos noteiktajā kārtībā un termiņā ir pieteikušās dalībai izsolē, atbilst izvirzītajām prasībām pretendentiem un iemaksājušas izsoles nodrošinājumu.
   5. Izsoles dalībnieks/pretendents, kurš saskaņā ar Noteikumiem ir nosolījis augstāko cenu iegūst tiesības saskaņā ar Noteikumiem slēgt pirkuma līgumu ar Sabiedrību.
   6. Pirkuma līgums tiek slēgts par attiecīgo izsoles priekšmeta daļu, atbilstoši Noteikumu 2.pielikumā pievienotajai tehniskajai specifikācijai un 4.pielikumā pievienotajam pirkuma līguma projektam.
   7. Iepirkuma dokumentos iekļautie fizisko personu dati tiks apstrādāti, pamatojoties uz 2016. gada 27. aprīļa Eiropas Parlamenta un Padomes Regulu 2016/679 par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6. panta 1. daļas f) apakšpunktu. Personas datu apstrādes pārzinis ir SIA “LDZ ritošā sastāva serviss”.
2. ***IZSOLES PROCEDŪRAS ORGANIZĒTĀJS***
   1. Izsoles organizētājs: SIA “LDZ ritošā sastāva serviss”, vienotais reģistrācijas Nr:40003788351, PVN reģistrācijas Nr. LV40003788351, juridiskā adrese: Turgeņeva iela 21, Rīga, LV-1050, Latvija.
   2. Izsoli rīko ar valdes priekšsēdētāja 2023.gada 13.aprīļa rīkojumu Nr.RSS-1.4/66-2022 “Par pastāvīgās komisijas izveidošanu kustamās mantas atsavināšanai un kustamās mantas cenas noteikšanai” izveidota komisija.
   3. Sūdzības par komisijas darbībām var iesniegt Sabiedrības valdes priekšsēdētājam/valdes loceklim.
   4. Kontaktpersona par saraksti ar pretendentiem/izsoles dalībniekiem organizatorisku jautājumu risināšanā - galvenā iepirkumu speciāliste Egita Erdmane, tālr. +371 27043826, e-pasta adrese: [egita.erdmane@ldz.lv](mailto:egita.erdmane@ldz.lv).
3. ***IZSOLES VEIDS***
   1. Sabiedrība organizē izsoli tiešsaistē *Microsoft Teams,* veicotizsoles audio/video ierakstu, ar mērķi fiksēt izsoles gaitu, bet izsoles dalībnieks, iesniedzot pieteikumu dalībai izsolē (1.pielikums), ir apliecinājis, ka ir informēts par audio/video ieraksta veikšanu un tam piekrīt. Lai iepazītos ar informāciju par personas datu apstrādi, aicinām apmeklēt tīmekļvietni: <https://rss.ldz.lv/lv/content/priv%C4%81tuma-politika> sadaļā Privātuma politika.
   2. Piedalīšanās izsolē iespējama, izsoles dalībniekam iesniedzot pieteikumu (1.pielikums) www.rss.ldz.lv sadaļā “Iepirkumi” - Mercell elektroniskajā iepirkumu sistēmā, spiežot uz saites: <https://www.mercell.com/lv-lv/iepirkums/107628530/sia-ldz-ritosa-sastava-serviss-iepirkumi.aspx> ***vai ar elektronisko parakstu parakstītu nosūtot uz e-pasta adresi:*** [***egita.erdmane@ldz.lv***](mailto:egita.erdmane@ldz.lv)***.***
   3. Pēc pretendenta pieteikuma apstiprināšanas dalībai izsolē, izsoles dalībnieks saņems savu lietotājvārdu, paroli un pieslēgšanās pamācību izsolei tiešsaistē *Microsoft Teams*.
   4. Izsoles priekšmets tiek izsolīts pa daļām.
   5. Izsoles veids – mutiska izsole ar augšupejošu soli.
   6. Izsoles dalībnieks var pieteikties solīšanai gan uz vienu, gan uz vairākām izsoles daļām.
4. ***IZSOLES PRIEKŠMETS UN APSKATES KĀRTĪBA***
   1. Izsoles priekšmets Sabiedrības komercdarbībā izmantošanai nederīgi melnā / krāsainā metāla lūžņi (turpmāk – Prece)**, kas sadalīti šādās daļās saskaņā ar tehnisko specifikāciju (2.pielikums)**:
      1. 1. daļa Gabarīts 3A-DZ ***200*** *(divi simts)* tonnas;
      2. 2. daļa Negabarīts 5A ***300*** *(trīs simts)* tonnas;
      3. 3. daļa Skaida 16A ***45*** *(četrdesmit piecas)* tonnas;
      4. 4. daļa Negabarīts 5A ***2,8*** *(divas komats astoņas)* tonnas;
      5. 5. daļa Ķeta gabarīts 17A ***3*** *(trīs)* tonnas;
      6. 6. daļa Elektrodzinēji ***16,3*** *(sešpadsmit komats trīs)* tonnas;
      7. 7. daļa Akumulatoru lūžņi niķeļa, Ni-Cd, Fe-Ni ***2,5*** *(divas komats piecas)* tonnas;
      8. 8. daļa Akumulatoru lūžņi svina ***2,5*** *(divas komats piecas)* tonnas.
   2. Pārdošanai paredzētais Preces daudzums tiks pārdots ***30 (trīsdesmit) kalendāro dienu laikā*** pēc pirkuma līguma noslēgšanas, ar nosacījumu, ka pārdevējs *ir tiesīgs mainīt* pārdošanai paredzēto *lūžņu daudzumu ±20% robežās.*
   3. Izsoles priekšmeta, kas uzkrāts kaudzēs un izvietots 2.pielikumā norādītajā adresē, svars noteikts, izmantojot matemātiskos aprēķinus un aplēses. Pastāv augsta iespējamība, ka Preces izvešanas procesā pēc precīzas svēršanas, izsoles priekšmeta svars var mainīties.
   4. Par izsoles daļas vienību tiek noteikta *viena* tonna. Izsoles dalībnieks sola augstāko pirkuma cenu par vienību Precei katrā daļā atsevišķi. Pretendents var izteikt piedāvājumu par vienu vai vairākām izsoles daļām.
   5. Preces savākšana, svēršana notiek par pretendenta līdzekļiem. Preces svēršanai izmanto normatīvajos aktos noteiktā kārtībā sertificētus svarus.
   6. **Prece no objekta izvedama 30 (trīsdesmit) kalendāro dienu laikā pēc pirkuma līguma noslēgšanas**. Izvešana notiek pēc savstarpēji saskaņota izvešanas grafika.
5. ***PRECES NOSACĪTĀ CENA, IZSOLES NODROŠINĀJUMS UN IZSOLES SOLIS***
   1. Preces nosacītā cena par kopējo apjomu ir aprēķināta par visu izsoles apjomu attiecīgajā daļā. Izsoles solis ir noteikts par izsoles priekšmeta vienību (viena tonna).

Nosacītā cena, **izsoles nodrošinājums** un **izsoles solis** noteikts katrai izsoles daļai atsevišķi:

|  |  |  |  |  |  |  |
| --- | --- | --- | --- | --- | --- | --- |
| Izsoles daļa | Daļas nosaukums | Plānotais apjoms, t | Nosacītā cena (EUR, bez PVN)  par  1 tonnu | Nosacītā cena (EUR, bez PVN)  par kopējo apjomu | **Izsoles nodrošinājums (EUR) 10% no kopējās nosacītās cenas** | Izsoles solis (EUR) par 1 tonnu |
| 1. | Gabarīts 3A-DZ | 200 | 315 | 63000.00 | 6300.00 | 2 |
| 2. | Negabarīts 5A | 300 | 295 | 88500.00 | 8850.00 | 2 |
| 3. | Skaida 16 A | 45 | 220 | 9900.00 | 990.00 | 2 |
| 4. | Negabarīts 5A | 2.8 | 295 | 826.00 | 82.60 | 2 |
| 5. | Ķeta gabarīts 17A | 3 | 260 | 780.00 | 78.00 | 2 |
| 6. | Elektrodzinēji | 16.3 | 750 | 12225.00 | 1222.50 | 2 |
| 7. | Akumulatoru lūžņi, niķeļa | 2.5 | 260 | 650.00 | 65.00 | 2 |
| 8. | Akumulatoru lūžņi, svina | 2.5 | 750 | 1875.00 | 187.50 | 2 |

* 1. Preces nosacītā cena noteikta bez pievienotā vērtības nodokļa (PVN). Pretendents līdz **2023.gada 24.maijam** (ieskaitot) iemaksā 5.1.punktā norādīto izsoles nodrošinājumu par to izsoles daļu, kuras solīšanā piesakās. Ja pretendents piesakās uz vairākām daļām, izsoles nodrošinājums maksājams par katru izsoles daļu.
  2. Izsoles nodrošinājums maksājams SIA „LDZ ritošā sastāva serviss”, vienotais reģistrācijas Nr.40003788351, norēķinu kontā Nr.LV26RIKO0000084909460, banka: Luminor Bank AS Latvijas filiāle, bankas kods: RIKOLV2X. Maksājumu mērķī norādot “Izsoles nodrošinājums par izsoles daļu Nr.\_\_\_. (attiecīgās izsoles daļas kārtas numurs saskaņā ar Noteikumu 5.1.punktā norādīto). Ja izsoles nodrošinājumu iemaksā par citu personu, tad maksājuma mērķī papildus norāda personas nosaukumu/vārdu, uzvārdu un reģistrācijas numuru/personas kodu, par kuru izsoles nodrošinājums tiek maksāts.
  3. Izsoles nodrošinājums uzskatāms par iesniegtu, kad ir redzams, ka 5.2.punktā norādītajā termiņā attiecīgā naudas summa ir ieskaitīta Noteikumu 5.3.punktā norādītajā norēķinu kontā. Par samaksas datumu ir uzskatāms datums, kurā naudas līdzekļi ir ieskaitīti (redzami) 5.3.puntā norādītajā norēķinu kontā.
  4. Pretendentam, kurš nosolījis augstāko pirkuma cenu, iemaksātais nodrošinājums tiek ieskaitīts nosolītajā pirkuma cenā un paliek Sabiedrības rīcībā līdz pirkuma summas samaksas brīdim.
  5. Pretendentam vai izsoles dalībniekam, *kurš nav izsoles uzvarētājs*, izsoles nodrošinājums *tiek atmaksāts 30 (trīsdesmit) kalendāro dienu laikā pēc izsoles rezultātu paziņošanas*, pārskaitot iemaksāto izsoles nodrošinājumu uz izsoles pieteikumā norādīto kontu.
  6. Pretendentam, kurš iemaksājis izsoles nodrošinājumu, bet nav iesniedzis pieteikumu dalībai izsolē, izsoles nodrošinājums tiek atmaksāts 30 (trīsdesmit) kalendāro dienu laikā pēc tā saņemšanas dienas, pārskaitot atpakaļ uz maksājuma uzdevumā norādīto kontu.
  7. Izsoles organizētājam ir tiesības paturēt izsoles nodrošinājumu 9.6.punktā minētajā gadījumā.

1. ***IZSOLES IZSLUDINĀŠANA UN TĀS NOTEIKUMU IZSNIEGŠANA***
   1. Paziņojums par metāllūžņu pārdošanu atklātā izsolē un izsoles laiks tiek publicēts SIA “LDZ ritošā sastāva serviss” un VAS „Latvijas dzelzceļš” mājaslapās.
   2. **Izsole notiks tiešsaistē 2023.gada 25.maijā, plkst.11:00,** izmantojot ***Microsoft Teams*.**
   3. Izsoles dalībnieku reģistrācijas izsolei tiešsaistē laiks: **2023.gada 25.maijā no plkst.10:45 līdz plkst.10:55**.
   4. Pretendenti izsoles Noteikumus var saņemt, lejupielādējot tos no mājas lapas [www.ldz.lv](http://www.ldz.lv) sadaļā “IZSOLES” vai iesniedzot rakstveida iesniegumu nosūtot to uz e-pastu 2.4.punktā norādītajai kontaktpersonai. Noteikumi tiks nosūtīti elektroniski uz norādīto e-pasta adresi.
2. ***PIETEIKUMA DALĪBAI IZSOLĒ NOFORMĒŠANA UN IESNIEGŠANA, PIETEIKUMA ATSAUKŠANA***
   1. Pretendents pieteikumu (turpmāk – Pieteikums) dalībai izsolē iesniedz līdz ***2023.gada 24.maija plkst.11:00***, to iesniedzot [www.rss.ldz.lv](http://www.rss.ldz.lv) sadaļā “Iepirkumi” (<https://www.mercell.com/lv-lv/iepirkums/107628530/sia-ldz-ritosa-sastava-serviss-iepirkumi.aspx>) ***vai ar elektronisko parakstu nosūtot uz e-pasta adresi:*** [***egita.erdmane@ldz.lv***](mailto:inta.pudule@ldz.lv)***.***

7.2. Elektroniskā formātā sagatavotu Pieteikumu dalībai izsolē (1.pielikums) paraksta pretendenta pārstāvis ar pārstāvības tiesībām vai pilnvarota persona. Ja paraksta pilnvarota persona, Pieteikumam jāpievieno personas ar pārstāvības tiesībām izdota pilnvara.

7.3. Pieteikumam pievienojamie dokumenti:

7.3.1. izsoles nodrošinājuma apliecinājumu (maksājuma uzdevumu) atbilstoši Noteikumu 5.3.punktam;

7.3.2. Preces izvešanas grafiku;

7.3.3. rakstisku apliecinājumu par to, ka Pretendentam uz izsoles pieteikuma iesniegšanas dienu nav nokavēta debitora parādsaistības attiecībā pret SIA “LDZ ritošā sastāva serviss”;

7.3.4. visi dokumenti iesniedzami latviešu valodā. Ja dokumenti ir citā valodā, pievieno izsoles dalībnieka apliecinātu tulkojumu latviešu valodā;

7.4. Pretendentam ir tiesības rakstveidā atsaukt iesniegto Pieteikumu dalībai izsolē. Atsaukumam ir bezierunu raksturs, un tas izslēdz izsoles dalībnieka atsauktā Pieteikuma reģistrāciju izsoles dalībnieku sarakstā, kā arī izslēdz tā tālāku līdzdalību izsolē.

1. ***PRETENDENTA KVALIFIKĀCIJAS PRASĪBAS, PĀRBAUDE UN IZSLĒGŠANA***
   1. Pretendentam tiek izvirzītas šādas kvalifikācijas prasības:
      1. pretendents ir atbilstošas saimnieciskās darbības veicējs (*atbilstošs uzņēmuma darbības veida NACE kods)*, piemēram: atkritumu un lūžņu vairumtirdzniecība, šķirotu materiālu pārstrāde, u.tml.);
      2. pretendentam ir spēkā esošas licences (atļaujas), saskaņā ar MK 2011.gada 3.decembra noteikumiem Nr.960 “Noteikumi par kārtību, kādā iepērk un realizē melno un krāsaino metāla atgriezumus un lūžņus un izsniedz licences metālu atgriezumu un lūžņu iepirkšanai un valsts nodevas maksāšanas kārtību” un MK 2011.gada 13.septembra noteikumiem “Noteikumi par kārtību kādā, izsniedz un anulē atļaujas atkritumu savākšanai, pārvadāšanai, pārkraušanai, šķirošanai vai uzglabāšanai, kā arī valsts nodevas maksāšanas kārtību”.
   2. Izsoles komisija izslēdz pretendentu no turpmākās dalības izsolē un neslēdz pirkuma līgumu ar pretendentu, uz kuru attiecas jebkurš no šādiem gadījumiem:
      1. ir pasludināts pretendenta maksātnespējas process, apturēta vai izbeigta pretendenta saimnieciskā darbība vai pretendents tiek likvidēts;
      2. ir konstatēts, ka pretendentam pieteikuma iesniegšanas termiņa pēdējā dienā vai dienā, kad pieņemts lēmums par iespējamu pirkuma līguma slēgšanas tiesību piešķiršanu:
         1. Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro;
         2. pretendentam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   3. Izsoles komisija, izvērtējot izsoles dalībnieku iesniegtos Pieteikumus, pārbauda Pieteikumu (tajā iekļauto dokumentu) noformējuma un satura atbilstību Noteikumu prasībām, vai Pieteikumā ir iekļauti visi dokumenti (t.sk. atbilstošs izsoles nodrošinājums) atbilstoši Noteikumu prasībām, pretendenta kvalifikācijas atbilstību Noteikumu prasībām un pārliecinās, vai uz pretendentu neattiecas Noteikumu 8.2.punktā minētie izslēgšanas gadījumi.
   4. Izsoles dalībniekus, kuri, ievērojot šo Noteikumu 7.punkta prasības, ir pieteikušies izsolei, izsoles komisijas sekretārs reģistrē izsoles dalībnieku reģistrācijas sarakstā. Dalībnieki līdzdalībai izsolē netiek reģistrēti, ja nav iesniegts kāds no šo Noteikumu 7.punktā norādītajiem dokumentiem. Šādā gadījumā viņam tiek izsniegts motivēts atteikums.
   5. Izsoles komisijai ir tiesības izslēgt pretendentu no turpmākās piedalīšanās izsolē, ja pēdējā gada laikā pretendents ir atteicies no savas nosolītās cenas vai atteicies slēgt līgumu pēc izsoles rezultātu apstiprināšanas.
   6. Pretendentiem, kuri tiek pielaisti piedalīties izsolē, tiek izsniegta (elektroniski nosūtīta uz pretendenta norādīto e-pasta adresi) reģistrācijas kartīte.
   7. Izsoles komisijai nav tiesību līdz izsoles sākumam izpaust jebkādas ziņas par reģistrētajiem dalībniekiem.
   8. Visiem izsoles dalībniekiem ir vienādas tiesības saņemt vienlīdz izsmeļošu informāciju par izsoles priekšmetu.
   9. Iesniedzot pieteikumu izsolei, pretendents jau ir piekritis izsoles sākumcenai un solīšanu sāk ar cenu, kas ir lielāka par sākumcenu izsoles soļa apmērā attiecīgajā daļā.
   10. Ja izsolei pieteicies tikai viens dalībnieks vai, ja izsolē piedalās viens no visiem reģistrētajiem dalībniekiem, tad izsolāmais priekšmets tiek pārdots vienīgajam dalībniekam, ja tas solījis vismaz vienu soli.
   11. Gadījumā, ja izsoles laiks tiek izmainīts, tas rakstiski (nosūtot uz pieteikumā norādīto e-pasta adresi) tiek paziņots reģistrētajiem izsoles dalībniekiem.
2. ***IZSOLES PROCEDŪRA***
   1. Izsole tiek protokolēta. Protokols tiek sastādīts un parakstīts vienā eksemplārā.
   2. Izsoles vadītājam, kuru nosaka izsoles komisija, atklājot izsoli, jāpaziņo izsoles priekšmeta daļas izsoles sākuma cena, kā arī summa, par kādu cena tiek paaugstināta ar katru nākamo solījumu. Cenas pieauguma solis visās izsoles priekšmeta daļās noteikts 2 EUR (divi *euro*) par vienu tonnu. Solīšana notiek pa vienam solim. ***Izsoles dalībnieks ir tiesīgs piedāvāt izsoles priekšmeta daļai palielināt cenu par noteiktu summu saskaņā ar šajos noteikumos noteikto izsoles soļa likmi.*** Izsoles Dalībnieki solīšanas procesā ***nosauc*** savas kartītes numuru, kas norāda par piekrišanu piedāvātajai cenai. Izsoles vadītājs atkārto pirmā solītāja numuru un piedāvāto cenu. Ja neviens no Dalībniekiem vairs augstāku cenu nepiedāvā, tad izsoles vadītājs trīs reizes atkārto pēdējo augstāko izsoles cenu un fiksē to protokolā.

Ja vairāki solītāji reizē sola vienādu cenu, izsoles daļas plānotais apjoms tiek sadalīts vienādās daļās starp vienādas cenas solītājiem.

* 1. ***Izsoles dalībnieks, kas nosolījis augstāko cenu (izsoles uzvarētājs)***, ***izsoles dienā iesniedz rakstisku apliecinājumu*** ***par to, ka piekrīt nosolītajai cenai,*** vienlaikus apstiprinot pirkt izsolē nosolītos - pārdodamos metāllūžņus (pielikums Nr.3). Apliecinājums pieejams vietnē www.rss.ldz.lv sadaļā “Iepirkumi” Mercell elektroniskajā iepirkumu sistēmā vai spiežot uz saites: <https://www.mercell.com/lv-lv/iepirkums/107628530/sia-ldz-ritosa-sastava-serviss-iepirkumi.aspx> ***un apliecinājums ir nosūtāms ar elektronisko parakstu uz e-pasta adresi: egita.erdmane@ldz.lv***).
  2. ***Pārējie Dalībnieki 9.3.punktā minētajā vietnē, vai sūtot uz e-pasta adresi:*** [***egita.erdmane@ldz.lv***](mailto:egita.erdmane@ldz.lv)***, izsoles dienā rakstiski apliecina savu augstāko solīto cenu.***
  3. Gadījumā, ja izsoles Dalībnieks, kas solījis pēdējo augstāko cenu, neiesniedz rakstisku apliecinājumu, tiek uzskatīts, ka tas līdz ar to ir atteicies no izsolē nosolīto metāllūžņu pirkšanas. Ja izsoles Dalībnieks, kas solījis pēdējo augstāko cenu, atsakās sniegt apliecinājumu pirkt pārdodamos metāllūžņus, tad tie tiek piedāvāti Dalībniekam, kas nosolījis otro augstāko summu. Gadījumā, ja arī viņš atsakās, tad tam, kas nosolījis trešo augstāko summu.
  4. Izsoles nodrošinājums netiek atgriezts šādos gadījumos:
     1. ja izsoles uzvarētājs pēc paziņojuma saņemšanas atsakās slēgt metāla lūžņu pirkuma līgumu;
     2. ja izsoles dalībnieks ir reģistrējies, bet nav solījis ne vienu soli;
     3. ja izsoles dalībnieks izsoles dienā neiesniedz rakstisku apliecinājumu atbilstoši Noteikumu 9.3. vai 9.4.punktam.
  5. Izsole tiek uzskatīta par nenotikušu, ja:
     1. uz izsoli nav pieteicies un nav reģistrēts neviens dalībnieks;
     2. izsolē nav piedalījies neviens no reģistrētajiem dalībniekiem;
     3. neviens no reģistrētajiem dalībniekiem izsoles laikā nav solījis, vai arī pēc solīšanas neviens dalībnieks nav iesniedzis rakstisku apliecinājumu nosolītajai cenai un nosolīto metāllūžņu pirkšanai.
  6. Protokolu par nenotikušo izsoli iesniedz apstiprināšanai SIA “LDZ ritošā sastāva serviss” noteiktajā kartībā.

1. ***IZSOLES REZULTĀTU APSTIPRINĀŠANA UN LĪGUMA SLĒGŠANAS KĀRTĪBA***
   1. Tikai pēc izsoles protokola apstiprināšanas SIA “LDZ ritošā sastāva serviss” noteiktā kārtībā, izsoles dalībnieks, kas solījis pēdējo augstāko cenu, kļūst par izsoles uzvarētāju. SIA “LDZ ritošā sastāva serviss” apstiprinātais Izsoles protokols kalpo par pamatu metāllūžņu pārdošanas līguma sagatavošanai un parakstīšanai starp SIA “LDZ ritošā sastāva serviss” un izsoles uzvarētāju (līguma projekts 4.pielikumā).
   2. Līgums tiek noslēgts septiņu darba dienu laikā pēc izsoles protokola apstiprināšanas.
   3. Pilnvarotā kontaktpersona tehniskajos jautājumos: Rolands Vimba – Ražošanas direktors, mob. telefons +371 29282288, e-pasta adrese: [rolands.vimba@ldz.lv](mailto:rolands.vimba@ldz.lv).

Pielikumā:

1. pielikums – Pieteikums dalībai izsolē;

2. pielikums – Tehniskā specifikācija;

3. pielikums – Nosolītās cenas apliecinājuma veidlapa;

4. pielikums – Līguma projekts.

Visi augstākminētie pielikumi ir neatņemama izsoles noteikumu sastāvdaļa.

Izsoles pastāvīgas komisijas priekšsēdētāja,

Iepirkumu daļas vadītāja Kristīne Ozola

**1.pielikums**

SIA “LDZ ritošā sastāva serviss”

„Metāllūžņu pārdošanas

atklātās izsoles noteikumi”

[jāraksta uz Pretendenta uzņēmuma veidlapas]

2023. gada „\_\_\_.”\_\_\_\_\_ Nr.\_\_\_\_\_\_\_\_\_\_\_\_\_

**PIETEIKUMS**

**DALĪBAI METĀLLŪŽŅU PĀRDOŠANAS IZSOLĒ**

*Identifikācijas numurs RSS-2023/3*

Pretendents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(nosaukums, adrese, reģistrācijas numurs, bankas rekvizīti)* piesaka savu dalību SIA “LDZ ritošā sastāva serviss” rīkotajā melno metāllūžņu pārdošanas izsolē, kas notiks **2023.gada 25.maijā plkst.11:00, tiešsaistē,** izmantojot **Microsoft Teams.**

Pretendents apliecina, ka:

* + - * ar metāllūžņu pārdošanas izsoles noteikumiem ir iepazinies un pretenziju pret tiem nav;
      * piekrīt SIA “LDZ ritošā sastāva serviss” izsoles priekšmeta pirkuma līguma nosacījumiem un atsakās no jebkādiem citiem (saviem) līguma nosacījumiem;
      * ir apsekojis un iepazinies ar izsoles priekšmetu un pretenziju pret to nav;
      * ar tiesas spriedumu nav atzīts par vainīgu līdzdalībā noziedzīgā organizācijā, korupcijā, krāpnieciskās darbībās finanšu jomā vai noziedzīgi iegūtu līdzekļu legalizācijā un likumā noteiktajā kārtībā nav konstatēti profesionālās darbības pārkāpumi pēdējo 3 (trīs) gadu laikā līdz šī pieteikuma iesniegšanas dienai, kā arī nav pasludināts par maksātnespējīgu, neatrodas likvidācijas procesa stadijā, saimnieciskā darbība nav apturēta, pārtraukta vai izbeigta, nav uzsākta tiesvedība par darbības izbeigšanu, maksātnespēju vai bankrotu un nav nodokļu vai valsts sociālās apdrošināšanas obligāto iemaksu parādi;
      * nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      * ievēro Latvijas Republikas, Eiropas Savienības un Apvienoto Nāciju Organizācijas normatīvos aktus (tajā skaitā likumus, noteikumus, lēmumus, rezolūcijas), kas sevī iekļauj un/vai ir saistīti ar sankciju piemērošanu un citiem ierobežojumiem attiecībā uz virkni personu, jurisdikciju un teritoriju, tajā skaitā, bet ne tikai: Irānu, Sīriju, Ziemeļkoreju, Krimu, Ziemeļsudānu;
      * ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem;
      * neiesaistīties, izbeigs un neuzturēs darījuma attiecības ar personām, kuras pārkāpj sankcijas;
      * ir informēts un piekrīt organizētās izsoles audio/video ieraksta veikšanai.

Pretendenta kontaktpersonas tālrunis, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikumā dokumenti uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*cipariem un vārdiem*) lapām.

Pretendenta paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vārds, uzvārds, amats:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.V.

**2.pielikums**

SIA “LDZ ritošā sastāva serviss”

„Metāllūžņu pārdošanas

atklātās izsoles noteikumi

**TEHNISKĀ SPECIFIKĀCIJA**

|  |  |  |  |  |
| --- | --- | --- | --- | --- |
| **Izsoles daļa** | **Nosaukums** | **Daudzums, tonnas,**  **(+/-20%)** | **Transportēšanas nosacījumi** | **Atrašanās vieta** |
| 1. | Gabarīts  3A-DZ  (Melnie lūžņi) | 200 | *(Gabarīts 3A-DZ atrodas Pārdevēja teritorijā)*   * 1. Pircējs ar saviem līdzekļiem iekrauj metāllūžņus autotransportā vai vagonā un izved metāllūžņus no Pārdevēja teritorijas ar savu transportu. | Varšavas iela 49, ***Daugavpils,*** Latvija |
| 2. | Negabarīts 5A  (Melnie lūžņi) | 300 | *(Negabarīts 5A atrodas Pārdevēja teritorijā)*    2.1. Pircējs ar saviem līdzekļiem iekrauj metāllūžņus autotransportā vai vagonā un izved metāllūžņus no Pārdevēja teritorijas ar savu transportu. | Varšavas iela 49, ***Daugavpils***, Latvija |
| 3. | Skaida  16A  (Melnie lūžņi) | 45 | *(Skaida 16A iekrauta vienā dzelzceļa kravas vagonā)*   * 1. Pārdevējs nosūta vienu krautu ar skaidu dzelzceļa kravas vagonu uz Pircēja adresi (tikai Latvijas Republikas teritorijā), pēc vagona izkraušanas Pircējs nosūta atpakaļ tukšu vagonu Pārdevējam | Varšavas iela 49, ***Daugavpils,*** Latvija |
| 4. | Negabarīts  5A  (Melnie lūžņi) | 2,8 | *(Negabarīts 5A atrodas Pārdevēja teritorijā)*  4.1. Pircējs ar saviem līdzekļiem iekrauj metāllūžņus autotransportā vai vagonā un izved metāllūžņus no Pārdevēja teritorijas ar savu transportu. | 2.Preču ielā 30, ***Daugavpils***, Latvija |
| 5. | Ķeta gabarīts 17A  (Melnie lūžņi) | 3 | *(Ķeta gabarīts 17A atrodas Pārdevēja teritorijā)*  5.1. Pircējs ar saviem līdzekļiem iekrauj metāllūžņus autotransportā vai vagonā un izved metāllūžņus no Pārdevēja teritorijas ar savu transportu. | 2.Preču ielā 30, ***Daugavpils***, Latvija |
| 6. | Elektrodzinēji (Krāsainie lūžņi) | 16,3 | *(Elektrodzinēji atrodas Pārdevēja teritorijā)*  6.1. Pircējs ar saviem līdzekļiem iekrauj metāllūžņus autotransportā vai vagonā un izved metāllūžņus no Pārdevēja teritorijas ar savu transportu. | 2.Preču ielā 30, ***Daugavpils***, Latvija |
| 7. | Akumulatoru lūžņi, niķeļa (Krāsainie lūžņi) | 2,5 | (*Akumulatoru lūžņi, niķeļa atrodas Pārdevēja teritorijā)*  7.1. Pircējs ar saviem līdzekļiem iekrauj metāllūžņus autotransportā vai vagonā un izved metāllūžņus no Pārdevēja teritorijas ar savu transportu. | 2.Preču ielā 30, ***Daugavpils***, Latvija |
| 8. | Akumulatoru lūžņi, svina (Krāsainie lūžņi) | 2,5 | *(Akumulatoru lūžņi, svina atrodas Pārdevēja teritorijā)*  8.1. Pircējs ar saviem līdzekļiem iekrauj metāllūžņus autotransportā vai vagonā un izved metāllūžņus no Pārdevēja teritorijas ar savu transportu. | 2.Preču ielā 30, ***Daugavpils***, Latvija |

Pārdevēja īpašumā ir 4 (četri) dzelzceļa kravas vagoni, Pircējs tos var izmantot, par to iepriekš rakstveidā vienojoties ar Pārdevēju.

Ja Pircējs izmanto Pārdevēja kravas vagonus, tad Pircējs apņemas samaksāt visas izmaksas, kas saistītas ar šī pakalpojuma sniegšanu (vagonu nosūtīšana uz Pircēja teritoriju un vagonu atgriešana Pārdevēja teritorijā).

**3.pielikums**

SIA “LDZ ritošā sastāva serviss”

„Metāllūžņu pārdošanas

atklātās izsoles noteikumi”

[jāraksta uz Pretendenta uzņēmuma veidlapas]

2023. gada „\_\_\_.”\_\_\_\_\_ Nr.\_\_\_\_\_\_\_\_\_\_\_\_\_

**NOSOLĪTĀS AUGSTĀKĀS CENAS APLIECINĀJUMS**

**METĀLLŪŽŅU PĀRDOŠANAS IZSOLĒ**

*Identifikācijas numurs RSS-2023/3*

Pretendents \_\_\_\_\_\_\_\_\_\_\_\_\_\_\_\_\_ *(nosaukums, adrese, reģistrācijas numurs, bankas rekvizīti)* APLIECINA nosolītās augstākās cenas SIA “LDZ ritošā sastāva serviss” rīkotajā metāllūžņu pārdošanas izsolē, kas notika **2023.gada 25.maijā plkst.11:00, tiešsaistē,** izmantojot **Microsoft Teams,** šādās izsoles daļās:

|  |  |  |  |
| --- | --- | --- | --- |
| ***Izsoles daļa*** | ***Nosaukums*** | ***Daudzums,***  ***tonnas*** | ***Nosolītā augstākā cena,***  ***EUR bez PVN par 1 tonnu*** |
| 1. | Gabarīts 3A-Dz | 200 |  |
| 2. | Negabarīts 5A | 300 |  |
| 3. | Skaida 16A | 45 |  |
| 4. | Negabarīts 5A | 2,8 |  |
| 5. | Ķeta gabarīts 17A | 3 |  |
| 6. | Elektrodzinēji | 16,3 |  |
| 7. | Akumulatoru lūžņi, niķeļa | 2,5 |  |
| 8. | Akumulatoru lūžņi, svina | 2,5 |  |

Pretendenta paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta vārds, uzvārds, amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z.V.

**4.pielikums**

SIA “LDZ ritošā sastāva serviss”

„Metāllūžņu pārdošanas

atklātās izsoles noteikumi”

PARAUGS

**LĪGUMS Nr.\_\_\_\_\_\_\_\_\_\_\_**

Rīgā, 20\_\_\_. gada \_\_\_\_. \_\_\_\_\_\_\_\_\_\_\_

**Sabiedrība ar ierobežotu atbildību**  **„LDZ ritošā sastāva serviss”,** vienotais reģistrācijas numurs 40003788351, turpmāk - pārdevējs, kuru uz \_\_\_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ no vienas puses, un

**\_\_\_** „\_\_\_\_\_\_\_\_\_**”**, vienotais reģistrācijas numurs \_\_\_\_\_\_\_\_\_\_\_, turpmāk – pircējs, kuru uz \_\_\_\_\_\_\_\_\_\_\_\_\_\_\_\_\_\_ pamata pārstāv \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi/kopā saukti arī – puse/puses,

ievērojot, ka pircējs ir saņēmis licenci melno un krāsaino metālu atgriezumu un lūžņu iepirkšanai Latvijas Republikā, labā ticībā, bez maldības, viltus un spaidiem, noslēdz šādu pirkuma līgumu, turpmāk – līgums:

1. **Līguma priekšmets**
   1. Šajā līgumā noteiktajā kārtībā pārdevējs pārdod un nodod pircējam, bet pircējs pērk un pieņem no pārdevēja melno un krāsaino metāllūžņus, turpmāk – lūžņi vai prece, par cenu, kas ir noteikta pārdevēja rīkotajā 2023.gada\_\_\_\_\_\_\_ izsolē\_\_\_\_\_\_\_\_\_\_\_\_, atbilstoši metāllūžņu tehniskai specifikācijai (1.pielikums).
   2. Pārdevējs ir tiesīgs mainīt pārdodamo lūžņu daudzumu ± 20%.
2. **Pirkuma maksa** 
   1. Saskaņā ar 2023.gada \_\_\_\_\_ pārdēvēja lūžņu izsoles rezultātiem cena par ***\_\_\_*** noteikta ***\_\_\_\_*** EUR (\_\_\_ euro, 00 centi) bez pievienotās vērtības nodokļa (turpmāk – PVN). Līguma darbības laikā noteiktā cena ir galīga un nemaināma.
   2. Līguma aptuvenā summa ***\_\_\_\_\_*** EUR (\_\_\_\_\_ euro, 00 centi) bez PVN. PVN tiek piemērots saskaņā ar Pievienotās vērtības nodokļa likuma 143.pantu „Īpašs nodokļa piemērošanas režīms metāllūžņu piegādei un ar to saistītiem pakalpojumiem”.
   3. Pircēja iemaksātais izsoles nodrošinājums par attiecīgajām izsoles priekšmeta daļām, atbilstoši izsoles rezultātiem (skat. līguma 1.pielikumu “Metāllūžņu tehniskā specifikācija”), paliek pārdevēja rīcībā līdz pirkuma maksas saņemšanas brīdim.
3. **Samaksas noteikumi**
   1. Pircējs apņemas samaksāt par lūžņiem **5 (piecu) darba dienu laikā**, skaitot no pavadzīmes izrakstīšanas dienas. Samaksas atskaites termiņš iestājas nākošajā dienā pēc preču pavadzīmes izrakstīšanas. Pirkuma maksa tiek uzskatīta par saņemtu dienā, kad tā saņemta pārdevēja norādītajā bankas kontā.
   2. Ja netiek ievērots Līguma 3.1.punktā noteiktais apmaksas termiņš, pārdevējam ir tiesības aprēķināt pircējam līgumsodu 0,5% (nulle komats pieci procenti) apmērā no savlaicīgi nesamaksātās summas par katru nokavēto dienu, bet ne vairāk kā 10% (desmit procenti) no savlaicīgi nesamaksātas summas, bez PVN.
   3. Īpašuma tiesības uz lūžņiem pāriet pircējam pēc pavadzīmē norādītās summas pilnīgas samaksas.
   4. Līgumsoda samaksa neatbrīvo pircēju no zaudējumu segšanas un līguma izpildes pienākuma.
4. **Lūžņu pārdošanas kārtība** 
   1. Pārdevējs pilnvaro parakstīt pārdevēja vārdā preču pavadzīmes: \_\_\_\_\_\_\_\_\_ \_\_\_\_\_\_\_\_ (tel. \_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_).
   2. Par darījumu atbildīgais darbinieki ne vēlāk kā 1 (vienu) darba dienu pirms lūžņu pieņemšanas nosaka konkrētu lūžņu nodošanas – pieņemšanas laiku.
   3. Puses vienojas, ka pircējs pieņems lūžņus šādā adresēs:
      1. Varšavas ielā 49, Daugavpilī, Vagonu remonta centrā (tālrunis +371 67238495, e-pasta adrese: [vrc\_rss@ldz.lv](mailto:vrc_rss@ldz.lv));
      2. 2.Preču ielā 30, Daugavpilī, Lokomotīvju remonta centrā, tālrunis +371 67238208, e-pasta adrese: [lrc\_rss@ldz.lv](mailto:lrc_rss@ldz.lv).
   4. Lūžņus transporta līdzeklī uz sava rēķina iekrauj pircējs.
   5. Pircējs uz sava rēķina nodrošina transporta līdzekli lūžņu nogādāšanai uz savu noliktavu vai citu pircēja izvēlētu vietu.
   6. Pārdodamā lūžņu partija tiek svērta uz pārdevēja svariem, ja tādi ir 4.3.punktā norādītajā vietā, pirms lūžņu iekraušanas autotransportā vai dzelzceļā vagonā. Ja lūžņu iekraušanas vietā ir auto svari, tiek svērts gan tukšs, gan piekrauts transportlīdzeklis. Ja lūžņi ir iekrauti dzelzceļa vagonā, tad svēršanu veic uz dzelzceļa stacijas svariem. Pēc lūžņu nosvēršanas tiek parakstīts pieņemšanas - nodošanas akts.
   7. Gadījumā, ja 4.3.punktā norādītajā vietā nav svaru, tad lūžņi tiek transportēti, klātesot pārdevēja par darījumu atbildīgajam darbiniekam, svēršanai uz dzelzceļa stacijas svariem (ja tie ir iekrauti vagonā) vai pircēja svariem metāllūžņu pieņemšanas vietā Daugavpilī. Pēc svēršanas pircējs un pārdevēja par darījumu atbildīgais darbinieks nekavējoties paraksta pieņemšanas -nodošanas aktu, norādot tajā pārdodamo lūžņu tīrsvaru.
   8. Pēc lūžņu nosvēršanas pārdevējs nekavējoties izraksta preču pavadzīmi, kuru pircēja pārstāvim ir pienākums nekavējoties parakstīt, norādot amata nosaukumu, paraksta atšifrējumu, un apliecinot pilnvarojumu ar pircēja zīmoga nospiedumu uz preču pavadzīmes.
   9. Par lūžņu pieņemšanas datumu tiek uzskatīta diena, kurā lūžņi iekrauti transporta līdzeklī nogādāšanai uz pircēja noliktavu vai citu pircēja izvēlētu vietu.
   10. Pircējs apņemas izvest lūžņus ***30 (trīsdesmit) kalendāro dienu laikā*** no abpusējas līguma parakstīšanas dienas.
   11. Ja pircējs neizved lūžņus no pārdevēja teritorijas 4.10.punkta minētajā termiņā, tad lūžņi tiek uzskatīta par nodotu glabājumā pie pārdevēja un sākot ar nākamo kavējuma dienu pircējs apņemas maksāt pārdevējam par lūžņu glabāšanu 12,00 EUR (divpadsmit euro, 00 centi) un papildus PVN diennaktī.
5. **Apliecinājumi un atbildība**
   1. Pārdevējs apliecina, ka pārdodamie lūžņi radušies pārdevēja saimnieciskās darbības rezultātā.
   2. Pircējs apliecina, ka ir saņēmis licenci melno un krāsaino metālu atgriezumu un lūžņu iepirkšanai Latvijas Republikā.
   3. Pircējs garantē, ka samaksās pirkuma maksu līgumā noteiktajā termiņā.
   4. Visi riski par lūžņu bojāeju, bojājumu, nozagšanu un nozaudēšanu pāriet no pārdevēja uz pircēju sākot ar brīdi, kad lūžņi ir iekrauti transporta līdzeklī lūžņu nogādāšanai uz pircēja noliktavu vai citu pircēja izvēlētu vietu.
   5. Pircējs apņemas pārdevēja teritorijā (4.3.punkts) ievērot drošības tehnikas, darba aizsardzības un ugunsdrošības noteikumus.
   6. Pircējs apliecina un garantē, ka:
      1. ievēro Latvijas Republikas, Eiropas Savienības un Apvienoto Nāciju Organizācijas normatīvos aktus (tajā skaitā likumus, noteikumus, lēmumus, rezolūcijas), kas sevī iekļauj un/vai ir saistīti ar sankciju piemērošanu un citiem ierobežojumiem attiecībā uz virkni personu, jurisdikciju un teritoriju, tajā skaitā, bet ne tikai: Irānu, Sīriju, Ziemeļkoreju, Krimu, Ziemeļsudānu;
      2. ievēro ASV normatīvos aktus, kuri ietver un/vai ir saistīti ar sankciju piemērošanu un citiem ierobežojumiem;
      3. neiesaistīties, izbeigs un neuzturēs darījuma attiecības ar personām, kuras pārkāpj 5.6.1. un 5.6.2. punktā norādītās tiesiskās normas, sankcijas un ierobežojumus;
      4. pēc pirmā pārdevēja rakstiska pieprasījuma, norādītajā formātā un laikā, iesniegs ar pircēja saimniecisko un profesionālo darbību saistīto informāciju un dokumentus.
   7. Pircējs apzinās un apstiprina, ka, pārkāpjot 5.6. punkta apliecinājumus:
      1. pārdevējam ir tiesības nepildīt ar līgumu uzņemtās saistības, kā arī nekavējoties, vienpusējā kārtībā izbeigt līgumu un visas citas tiesiskās attiecības ar pircēju, kā arī veikt citas normatīvajos aktos un pastāvošajās citās līgumattiecībās ar pircēju paredzētās darbības;
      2. pircējs ir pilnībā atbildīgs un apņemas segt visus pircēja vainas dēļ šādu pārkāpumu rezultātā pārdevējam radušos zaudējumus.
6. **Strīdu izšķiršana**
   1. Visas domstarpības, kas saistītas ar šo līgumu, puses risina pārrunu ceļā.
   2. Katra puse ir tiesīga rakstveidā nosūtīt pretenziju otrai pusei 12.4.punktā noteiktā kārtībā. Pretenzijai ir jābūt pamatotai un dokumentāri apstiprinātai. Puses vienojas, ka pretenzijas tiks izskatītas ne ilgāk kā 10 (desmit) dienu laikā no to saņemšanas brīža.
   3. Pušu saistības, kas izriet no šī līguma, apspriežamas pēc Latvijas Republikas normatīvajiem aktiem.
   4. Ja 1 (viena) mēneša laikā no strīda rašanās brīža puses nevar vienoties, strīdus izšķir Latvijas Republikas tiesā.
7. **Līguma termiņš un izbeigšana**
   1. Līgums stājas spēkā ar tā abpusējas parakstīšanas dienu un ir spēkā līdz to pilnīgai izpildei.
   2. Līgumu var izbeigt pēc abu pušu savstarpējas rakstiskas vienošanās.
   3. Pārdevējs ir tiesīgs vienpusējā kārtā izbeigt līgumu jebkurā no sekojošiem gadījumiem:
      1. ja pircējs ir kļuvis par nodokļu parādnieku vai ir pasludināts maksātnespējas process, apturēta vai izbeigta tā saimnieciskā darbība, uzsākts pircēja likvidācijas process;
      2. ja līgumu nav iespējams izpildīt tādēļ, ka līguma izpildes laikā pircējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
      3. pircējam ir anulēta licence melno un krāsaino metālu atgriezumu un lūžņu iepirkšanai Latvijas Republikā.
   4. Ja līgums tiek izbeigts saskaņā ar 7.3.punkta noteikumiem, pārdevējs nosūta par to rakstisku paziņojumu 12.4. punktā noteiktajā kārtībā. Līgums tiek uzskatīts par izbeigtu pārdevēja noteiktajā termiņā, kas nevar būt īsāks par 5 (piecām) darba dienām no paziņojuma nosūtīšanas dienas, bet 7.3.1. – 7.3.3.punktos noteiktajos gadījumos līgums tiek izbeigts nekavējoties.
8. **Konfidencialitāte**
   1. Līguma noteikumi, kā arī informācija, kas saistīta ar pušu sadarbību vai kas pušu rīcībā nonākusi līguma izpildes rezultātā, uzskatāma par pušu komercnoslēpumu, un tā bez iepriekšējas rakstiskas otras puses piekrišanas nav izpaužama trešajām personām līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem normatīvajiem aktiem, ja tā tiek sniegta šīm institūcijām.
   2. Saņemto vienas puses komercnoslēpumu saturošo informāciju otra puse apņemas izmantot vienīgi līguma 1.1.punktā norādītajam mērķim, ievērojot pušu komercintereses un šo konfidencialitātes pienākumu.
9. **Personas datu aizsardzība**
   1. Puses apliecina, ka tās ir informētas, ka vienas puses iesniegtos personas datus, ja tas nepieciešams līguma izpildei, drīkst apstrādāt tikai saskaņā ar līguma priekšmetu, līgumā noteiktajā apjomā, uz līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina šajā līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras puses iesniegtajiem personas datiem.
   4. Puses apņemas nenodot tālāk trešajām personām otras puses iesniegtos personas datus. Ja, saskaņā ar spēkā esošajiem tiesību aktiem, pusēm var rasties šāds pienākums, tās pirms personas datu nodošanas, informē par to otru pusi, ja vien to neaizliedz spēkā esošie tiesību akti.
   5. Katra no pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta puses atbildība, pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
10. **Biznesa ētika**
    1. Pircējs, parakstot līgumu, apliecina, ka ir iepazinies ar koncerna “Latvijas dzelzceļš” mājas lapā [www.ldz.lv](http://www.ldz.lv) publicētajiem *“Latvijas dzelzceļš” koncerna sadarbības partneru biznesa ētikas pamatprincipiem* (turpmāk – *Pamatprincipi*), atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar līguma izpildi saistītie apakšuzņēmēji.
    2. Pircējam ir pienākums nekavējoties informēt pārdevēju, ja identificēta situācija, kad pārkāpts kāds no *Pamatprincipiem*, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet pārdevējam kļūst zināms, ka pircējs ir pārkāpis kādu no *Pamatprincipiem*, tiks izvērtēta turpmākā sadarbība Latvijas Republikas likumā noteiktajā kārtībā un apjomā.
    3. Ja pircēja rīcībā līguma izpildes ietveros nonāk informācija vai rodas pamatotas aizdomas, ka pārdevēja uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, pārdevēja vai jebkādu citu personu interesēs, pircējam ir pienākums par to nekavējoties informēt “Latvijas dzelzceļš” koncerna valdošā uzņēmuma Drošības direkciju, izmantojot ziņošanas iespējas koncerna mājas lapā [www.ldz.lv](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem, netiks vērstas nepamatotas negatīvas sekas vai darbības.
11. **Nepārvaramas varas apstākļi**
    1. Gadījumā, ja kāda no pusēm kopumā vai daļēji nevar izpildīt savas saistības saskaņā ar minēto līgumu sekojošu apstākļu dēļ – ugunsgrēks, dabas katastrofa, karš, blokādes, aizliegums eksportēt vai importēt preci un tamlīdzīgie apstākļi, līguma saistību izpildes termiņus pusēm jāpagarina attiecīgi par šo apstākļu darbības laiku.
    2. Ja līguma 11.1.punktā minētie nepārvaramas varas apstākļi ilgst vairāk nekā vienu mēnesi, katrai pusei ir tiesības atteikties no tālākas līguma saistību izpildes.
    3. Pusei, kurai līguma saistību izpilde kļuvusi par neiespējamu, jāpaziņo otrai pusei rakstveidā par augstāk minēto apstākļu darbības sākumu, iesniedzot attiecīgus pierādījumus, un beigām ne vēlāk kā piecu darba dienu laikā.
12. **Citi noteikumi**
    1. Jebkuri līguma grozījumi un papildinājumi tiek noformēti rakstiski un pēc parakstīšanas tiek pievienoti šim līgumam kā tā neatņemama sastāvdaļa.
    2. Pircējs nav tiesīgs bez pārdevēja rakstiskas piekrišanas pilnīgi vai daļēji nodot šajā līgumā noteiktās tiesības un pienākumus trešajām personām.
    3. Par izmaiņām rekvizītos puses nekavējoties rakstiski informēs viena otru ar vēstuli, kuru parakstījusi attiecīgās puses persona ar pārstāvības tiesībām (paraksta tiesīgā persona) uzņēmumā.
    4. Puses vienojas, ka jebkurš paziņojums, pieprasījums vai cita informācija un komunikācija, kas sniedzama vai pieprasāma vai atļauta saskaņā ar šo līgumu, iesniedzami rakstveidā un tiks uzskatīti par iesniegtiem, ja tie:
       1. ir iesniegti personīgi vai tos ir piegādājis kurjers vai piegādes pakalpojumu sniedzējs – faktiskās piegādes dienā, ko apliecina otras puses apstiprinājums par dokumenta saņemšanu;
       2. ir nosūtīti ar ierakstītu sūtījumu uz otras puses juridisko adresi – septītajā dienā pēc pasta iestādes zīmogā norādītā datuma par ierakstīta sūtījuma pieņemšanu nosūtīšanai;
       3. nosūtīti uz līguma rekvizītos norādīto otras puses e-pasta adresi – otrajā darba dienā.
    5. Līguma 12.4.punktā minētos gadījumos, ja dokumenti ir iesniegti saskaņā ar iepriekš minēto dienā, kas nav darba diena vai pēc parastā darba laika, ir uzskatāmi par saņemtiem nākošajā darba dienā. Darba diena šī līguma izpratnē ir diena no pirmdienas līdz piektdienai, izņemot gadījumā, ja attiecīgā diena saskaņā ar Latvijas Republikas normatīvajiem aktiem ir brīvdiena vai svētku diena.
    6. Pušu reorganizācija vai to vadītāju maiņa nevar būt par pamatu līguma pārtraukšanai vai izbeigšanai. Jebkurā gadījumā un gadījumā, ja kāda no pusēm tiek reorganizēta vai likvidēta, līgums paliek spēkā un tā noteikumi ir saistoši puses tiesību pārņēmējam.
    7. Jautājumus, kas šajā līgumā nav atrunāti, puses risina atbilstoši Latvijas Republikā spēkā esošajiem normatīvajiem aktiem.
    8. Līgums ir sastādīts latviešu valodā, divos eksemplāros, katrai pusei pa vienam eksemplāram, kuriem abiem ir vienāds juridiskais spēks./Līgums sastādīts latviešu valodā elektroniska dokumenta veidā, kopā 1.pielikumu parakstīts ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
    9. Līgumam uz tā parakstīšanas dienu ir 1.pielikums – „Metāllūžņu tehniskā specifikācija ” uz \_lp.
13. **Pušu rekvizīti un paraksti**
    1. **Pārdevējs:** **SIA “LDZ ritošā sastāva serviss”**, vienotais reģistrācijas numurs Nr.40003788351, juridiskā adrese: Turgeņeva iela 21, Rīga, LV-1050, Latvija, norēķinu konts: LV26RIKO0000084909460, bankas kods: RIKOLV2X, banka: Luminor Bank AS Latvijas filiāle, tālr.: +371 67232853; e-pasts: [ldz\_rss@ldz.lv](mailto:ldz_rss@ldz.lv).
    2. **Pircējs:** SIA „\_\_\_\_\_\_\_\_\_\_\_\_\_\_”, vienotais reģistrācijas numurs \_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_, norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_, tārl.\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_.

**Pārdevēja vārdā**: **Pircēja vārdā**:

|  |  |
| --- | --- |
| Valdes loceklis \_\_\_\_\_\_\_\_\_\_\_\_\_\_  Datums: | Valdes loceklis \_\_\_\_\_\_\_\_\_\_\_\_  Datums: |

**1.pielikums**

20\_\_\_\_.gada \_\_\_\_\_. \_\_\_\_\_\_\_\_

Līgumam Nr.RSS - \_\_\_\_\_\_\_\_\_\_

**Metāllūžņu tehniskā specifikācija**

|  |  |  |  |  |
| --- | --- | --- | --- | --- |
| **Daļas Nr.** | **Nosaukums** | **Daudzums,** tonnas  (+/- 20%) | **Cena,**  EUR bez PVN | **Metāla lūžņu atrašanās adrese** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |